L’Observatori Cultural de la Universitat de València analitza la perspectiva territorial de la cultura mirant a l’entorn rural

## L’Observatori Cultural de la Universitat de València analitza la perspectiva territorial de la cultura mirant a l’entorn rural

Xarrada de l'Observatori Cultural de la UV a La Nau.

L’Observatori Cultural de la Universitat de València presenta al Centre Cultural La Nau el pròxim dijous 29, a les 18 hores, el seminari ‘La perspectiva territorial de la cultura: una mirada des de l’entorn rural’, que, a través de representants municipals de diferents realitats culturals locals, tractaran d’explorar l’horitzó cultural vinculat amb el territori.

Moderat pel coordinador del programa Ciutadania i Ruralitat del Ministeri de Cultura i Esport, **Benito Burgos**, que també s’encarregarà d’obrir l’encontre amb la ponència principal, l’Aula Magna de La Nau acollirà el seminari que comptarà amb les intervencions de l’alcaldessa de Vilafranca del Cid; **Silvia Colom**; els alcaldes de Potries, **Sergi Vidal**; Rótova, **Jordi Puig**; Carrícola**, Pedro Altabert**; i el regidor d’Art i Cultura de l’Ajuntament de Riba-roja del Túria, **José Manuel Vila.**

Tots cinc debatran sobre les **possibilitats d’obertura de nous espais de participació** a públics amb altres sensibilitats, a partir dels processos de vinculació amb el territori i l’entorn rural, des de l’arrelament amb la terra, el reconeixement de la identitat pròpia i la connexió amb qüestions mediambientals.

Els representats locals convidats en aquest fòrum de debat acostaran al públic assistent a les seues pròpies **experiències de governança** des de l’experiència cultural com a centre de la seua gestió.

Aquesta aproximació a la realitat rural proporcionarà les **claus per a l'anàlisi crítica del context territorial,** des de noves pautes de pensament i actuació per a un temps també nou.  Tot això, partint de la reformulació i la reescritura del relat del món rural i de la seua dimensió simbòlica, construint nous espais de trobada i de relació des d’una perspectiva comunitària i, en definitiva, deixant lloc per a l’experimentació i la innovació que, en darrera instància, mobilitzen el talent i les idees que l’entorn rural necessita.

El seminari, de caràcter presencial, tindrà lloc a l’Aula Magna del Centre Cultural La Nau. Les persones interessades a participar poden inscriure’s gratuïtament a través del **web de l’Observatori**: www.uv.es/observatoricultural

Més informació:

Arxivat en:
Conferències i debats
, Altres programes de conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar